TANTÁRGY ADATLAP
és tantárgykövetelmények
Cím:	Szabályozástechnika	
Tárgykód:	MINB210	
Heti óraszám:	3 ea, 1 gy, 1 lab	
Kreditpont:	5	
Szak(ok)/ típus:	Mérnök informatikus szak BSc	
Tagozat:	N	
Követelmény:	v	
Meghirdetés féléve:	tavasz	
Nyelve:	Magyar	
Előzetes követelmény(ek):	MINB200 Mérésadatgyűjtés, jelfeldolgozás	
Oktató tanszék(ek):	Műszaki Informatika Tanszék 100%	
Tárgyfelelős:	Dr. Szakonyi Lajos	
Célkitűzése: Az általános cél az alapfogalmak, az irányítási stratégiák, a szabályozási rendszerek működésének, főbb szerveinek megismertetése.	
Rövid leírás: A tantárgy a szakaszok és a szabályozók rendszerezésére, a lineáris szabályozási rendszerek jelátviteli tulajdonságainak jellemzésére, stabilitásvizsgálatára, a minőségjavítási lehetőségek ismertetésére korlátozódik. E tantárgy a Számítógép-vezérelt irányítások és a Integrált termelésirányító és szolgáltató rendszerek tantárgyak rendszerszemléletű tárgyalását alapozza.	
Oktatási módszer: A tantárgy oktatása előadások és gyakorlatok formájában történik, melyek témái szorosan kapcsolódnak egymáshoz (ld. a programok heti bontását). előadáson az elméleti alapok bemutatása tanteremben, írásvetítővel segítve történik. A laborgyakorlat mérései szorosan kapcsolódnak egymáshoz, módszerei: számítógépes adatgyűjtés, szimuláció és szemléltetés, önálló feladatmegoldás. Méréstechnikai segédeszközök (villamos, pneumatikus, elektromechanikus mérőeszközök), elektronikus előadásvázlat, segédanyagok.	
Követelmények a szorgalmi időszakban:
•	Az előadásokon kötelező részvétel előírt aránya 70%.
•	A laborgyakorlati foglalkozásokon (mérési, számítási, szimulációs munkákban) való részvétel kötelező. A hiányzás nem haladhatja meg a gyakorlati foglalkozások összóraszámának 30%-át (max 3). A hiányzás igazolása a gyakorlatvezetőnél történik, aki tájékoztatást ad a pótlás esetleges lehetőségéről és módjáról.
•	A laborgyakorlatra felkészülten kell megjelenni, hogy a kitűzött feladatokat időben végre lehessen hajtani. A tantárgy segédanyagaként átnézendők az előadásjegyzetek, a labor- feladatkiírások, illetve a megelőző heti gyakorlaton kiosztásra került anyagok.
A félévközi munka értékelése
A leckekönyv aláírásának feltétele, mint a vizsgára bocsátás feltétele:
•	a mérési jegyzőkönyvek határidőben történő beadása 
•	a laborgyakorlatok anyagából írt zárthelyik legalább 40%-os teljesítése 	
Követelmények a vizsgaidőszakban: A tantárgy előadója a vizsgaidőszak megkezdése előtt 1 hónappal az ETR-en közli a vizsgaidőpontokat, az írásbeli vizsga témaköreit, a vizsgára való jelentkezés és a vizsga lebonyolításának módját.
A vizsgajegy meghatározása:
A vizsgajegy megállapításához a félévközi és a vizsgadolgozati eredményeket a következő arányban számítjuk:
    0,4 · félévközi %-os teljesítmény + 0,6 · vizsgadolgozati %-os teljesítmény =
    = összteljesítmény %-ban 
Az összteljesítmény alapján a vizsgajegy:
  0-39%	elégtelen (1)
40-54%	elégséges (2)
55-69%	közepes (3)
70-84%	jó (4)
85-100%	jeles (5)	
Pótlási lehetőségek: A gyakorlati zárthelyi (illetve a pótzárthelyi(k)) összpontszámának 25-40%-os teljesítése a hallgató számára ideiglenes aláírásmegtagadást jelent.
A zárthelyik maximum 2 alkalommal pótolhatók vagy javíthatók a külön meghirdetett időpontban a vizsgaidőszak 1. hetének végéig. A sikertelen vizsgák megismétlését a TVSZ szerint kísérelheti meg a hallgató. Lehetőség van (félévenként első alkalommal letett) sikeres vizsga esetén a vizsgaidőszak befejezéséig a javításra is a TVSZ szerint. (A javító vizsgán rontani is lehet!)	
Konzultációs lehetőségek: Az oktatók elérhetősége a Műszaki Informatika Tanszék Titkárságán. 	
Jegyzet, tankönyv, felhasználható irodalom: Az előadásokon elhangzott és megjelölt irodalom, a saját laborfüzet, elektronikus jegyzet: http://e-oktat.pmmf.hu/nappaliautalapjai
•	Hütte: Mérnöki tudományok kézikönyve. Springer Hungarica, Budapest 1993.
•	Csáki F.: Irányítástechnikai kézikönyv. MK. Budapest
•	Csáki F.-Bars R.: Automatika. Egyetemi tankönyv. TK. Budapest
•	Szakonyi L.-Kapitányné H. G.: Irányítástechnika I. II. Főiskolai jegyzet (Phare program támogatásával) 2002. Pécs (http://e-oktat.pmmf.hu/irtech1 és irtech2)
•	Szakonyi L.-Jancskárné A. Ildikó: Szabályozások. Főiskolai jegyzet (Phare program támogatásával) 2002. Pécs (http://e-oktat.pmmf.hu/szabalyozasok)
•	Szakonyi L.: Jelek és rendszerek I. Főiskolai jegyzet (Phare program támogatásával) (http://e-oktat.pmmf.hu/mit_jelek)	

Oktatás részletezése, bontása:

Kurzus típus	Oktató(k)	Nap/idő	Hely	Megjegyzés	
Előadás	Dr. Szakonyi Lajos 
	Kedd, 12:55-15:10	K201	Katalógus van!	
Gyak. elő-készítés	Dr. Szakonyi Lajos, Dr. Kapitány Sándorné, Jancskárné A. Ildikó	Kedd, 15.25-16.05	K201	Katalógus van!	
Labor	Dr. Kapitány Sándorné, Jancskárné A. Ildikó
Csütörtök 7.30-12.00	P016		

Heti programja: 

Hét	Előadás témája	Labor témája	
0.	-Regisztrációs hét -		
1.	Irányítástechnika alapfogalmak. Az irányítás műveletei. Az irányítástechnika felosztása. Szabályozás, vezérlés összehasonlítása.	Vezérlések és szabályozások üzemi jellemzőinek összehasonlítása. (!)	
2.	Jel, szerv, tag fogalma. A vezérlés és a szabályozás felosztása. Szabályozástechnikai alapfogalmak. 	Vezérlések alapelemei, alapegységei.	
3.	Alapelemek és alapegységek (pneumatikus és villamos analógiák).	Egyszerű pneumatikus vezérlés megvalósítása.	
4.	A szabályozási kör szervei, működésének leírása. Jelátviteli tagok jellemzése különböző rendszerleírási módszerekkel. 	Alapelemek és alapegységek vizsgálata 1.
(pneumatikus és villamos analógiák)	
5.	P-, I-, D-, PI-, PID-szabályozók ideális, valóságos, közelítő működésének leírása az idő,- az operátor és a frekvenciatartományban.	Alapelemek és alapegységek vizsgálata 2.
(pneumatikus és villamos analógiák)	
6.	- oktatási szünet -	- oktatási szünet -	
7.	Kompenzáció szerepe szabályozóknál, távadóknál, végrehajtóknál.	Pneumatikus és villamos távadók.	
8.	Végrehajtó és beavatkozó szervek jellemzése, kiválasztási szempontjai.	Analóg PID-szabályozók vizsgálata.	
9.	A szabályozásokkal szemben támasztott minőségi követelmények. Zárt szabályozási rendszerek jelátviteli tulajdonságai (zavarás, alapértékek megváltozásának hatása).	Szabályozók számítógépes szimulációja	
10.	Zárt szabályozási körök analízise.	Szabályozási kör szimulációja	
11.	Zárt szabályozási körök analízise.	Végrehajtók, beavatkozók viselkedésének vizsgálata. (!)	
12.	Szabályozó illesztése szakaszhoz. Stabilitásvizsgálati módszerek. Minőségjavítás. Összetett irányítási rendszerek.	Technológiai objektum szabályozási rendszerének kiválasztása, üzembe helyezése.	
13.	Mintavételes szabályozási kör felépítése.	Pótlások, félév lezárása.	
14.	Mintavételes rendszerek vizsgálati módszerei.	Zárthelyi.